VS002527
Datum: 2007-11-05T01:00:00.000+01:00
datum_sodbe_i_stopnje: 2010-06-07T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe hrbtenice in reber in njihove posledice
fischer: izredno hudi primeri
odskodnina: 340.000 EUR (enotna odškodnina)
opombe: II Ips 156/2011 Revizija tožene stranke je bila zavrnjena.

Opomba: Oškodovancu je bila za telesne bolečine, strah, duševne bolečine zaradi skaženosti in in duševne bolečine zaradi zmanjšane življenjske aktivnosti odmerjena enotna odškodnina.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Škodni dogodek

Nesreča pri delu; nanj se je z viličarja zvrnil 100 kg težak tovor (paleta kamene volne); oškodovanec je utrpel katastrofalno škodo.

Poškodba

Zlom loka 3. in 4. vratnega vretenca z delnim izpahom med 3. in 4. vretencem, zlom 4. in 5. vratnega vretenca, zaradi česar je odškodovanec tetraplegik s popolno izgubo funkcij spodnjih okončin in izgubo večine funkcij zgornjih okončin. Zdravljenje je trajalo od 5.11.2007 do (formalno) 27.6.2008, dejansko pa do 17.9.2008 (10 mesecev), ko je podana ocena invalidske komisije. Zdravljenje posledic poškodb bo trajno.

## Telesne bolečine

Hude telesne bolečine – 4 mesece, srednje hude telesne bolečine – 3 mesece, lažje bolečine z občasnimi srednjimi telesnimi bolečinami – 3 mesece. V bodoče bo trpel lažje z občasnimi srednje hudimi telesnimi bolečinami, ker zdravila proti krčem in analgetiki ne pomagajo več.

#### Hospitalizacija

Operativni posegi, več hospitalizacij.

#### Ambulantno zdravljenje

Številni pregledi pri raznih specialistih.

#### Nevšečnosti med zdravljenjem

Dolgotrajno in zapleteno zdravljenje; ležanje na intenzivni negi, intubacija, priključenost na aparate za vzdrževanje vitalnih funkcij, traheotomija, urinski kateter, dolgotrajno jemanje analgetikov, uporaba plenic, jemanje odvajal, nemožnost govorne in neverbalne komunikacije.

## Strah

Intenziven primarni strah, Intenziven sekundarni strah. Ob dogodku je bil ves čas pri zavesti. Zavedal se je svojega stanja. Strah se je nato stopnjeval in prehajal v strah za izid zdravljenja. Na začetku zdravljenja je imel še upanje, da posledice poškodb ne bodo tako hude, proti koncu zdravljenja pa so se mu upi razblinili.

## Zmanjšanje življenjske aktivnosti

Je tetraplegik, popolnoma ohromel od vretenca C5 navzdol. Nekoliko je ohranjena le mišična aktivnost v ramenskem sklepu in komolcu leve roke. Nezmožen je za kakršnokoli delo. In bo do konca življenja odvisen od tuje pomoči. Vezan je na uporabo invalidskega vozička, ki ga ni sposoben sam upravljati. Pri opravljanju najosnovnejših življenjskih funkcij in opravljanju fizioloških potreb je vezan na druge. Oropan je vsake intimnosti. Zaradi kroničnega vnetja sečil in posledično odpovedi ledvic se mu bo stanje v prihodnje še poslabšalo.

#### Opis invalidnosti

100% invalid. Potrebuje pomoč psihiatra.

## Skaženost

Popolna vezanost na posteljo in invalidski voziček vzbuja pri ljudeh pomilovanje in odpor. Pretirana shujšanost, obsežna brazgotina na vratu, spastični gibi, neprijeten vonj zaradi težav pri odvajanju urina in blata povzročajo pri oškodovancu hude občutke manjvrednosti.

---

OZ člen 179